ഓണം കാര്ഷിക സംസ്കൃതിയുടെ വീണ്ടെടുപ്പിന് പ്രചോദനമാകണം: മന്ത്രി പി പ്രസാദ് ജിസാന് സൗദി അറേബ്യ: മലയാളിയുടെ സമത്വ ബോധത്തിന്റെ മഹാസന്ദേശം നല്കുന്ന ഓണം എല്ലാ അര്ത്ഥത്തിലും കൃഷിയുമായി ബന്ധപ്പെട്ടതാണെന്നും ഓണസ്മൃതികള് നമ്മുടെ കാര്ഷിക സംസ്കൃതിയുടെ വീണ്ടെടുപ്പിന് പ്രചോദനമാകുമ്ബോഴേ അര്ത്ഥ പൂര്ണ്ണമാകുകയുള്ളൂയെന്നും കൃഷിമന്ത്രി പി.പ്രസാദ് അഭിപ്രായപ്പെട്ടു. മനുഷ്യന് കാര്ഷികവൃത്തിയില് നിന്നകലുന്തോറും അവന്റെ ആഹ്ളാദത്തിന് നിറം മങ്ങുന്നതായും അദ്ദേഹം പറഞ്ഞു. ജിസാനിലെ പ്രവാസിമലയാളികളുടെ കലാസാംസ്കാരിക കൂട്ടായ്മയായ ജല സംഘടിപ്പിച്ച വെര്ച്വല് ഓണാഘോഷ പരിപാടിയില് മുഖ്യാതിഥിയായി പങ്കെടുത്ത് സംസാരിക്കുകയായിരുന്നു അദ്ദേഹം. ചലച്ചിത്ര പിന്നണി ഗായികയും നിയമസഭാംഗവുമായ ദലീമ ജല വെര്ച്വല് ഓണം 2021 ഉദ്ഘാടനം ചെയ്തു. ഓണ അനുഭവങ്ങള് പങ്കുവെച്ചും ഓണപ്പാട്ടുകള് പാടിയുമാണ് ദലീമ ജോജോ ഓണലൈന് ആഘോഷപരിപാടികള്ക്ക് തുടക്കം കുറിച്ചത്. ഓണ്ലൈന് ഓണാഘോഷത്തോടനുബന്ധിച്ച് നടന്ന ഓണസംഗമത്തില് നോര്ക്ക വൈസ് ചെയര്മാന് കെ.വരദരാജന് മുഖ്യപ്രഭാഷണം നടത്തി. ജല കേന്ദ്ര കമ്മിറ്റി പ്രസിഡന്റ് എം.കെ.ഓമനക്കുട്ടന് അധ്യക്ഷത വഹിച്ചു. ജല രക്ഷാധികാരിയും മാധ്യമപ്രവര്ത്തകനുമായ താഹ കൊല്ലേത്ത് ഓണസന്ദേശം നല്കി. ലോക കേരള സഭാംഗവും പൊതുജനാരോഗ്യ വിദഗ്ധനുമായ ഡോ.മുബാറക്ക് സാനി, റസല് കരുനാഗപ്പള്ളി, ഡോ.ജോ വര്ഗീസ്, സണ്ണി ഓതറ, ഹനീഫ മൂന്നിയൂര്, ഫൈസല് മേലാറ്റൂര്, മൊയ്തീന് ഹാജി, മനോജ് കുമാര്, എസ്.സതീഷ് കുമാര്, അജിതന് എന്നിവര് ആശംസകള് നേര്ന്നു. അതിജീവനകാലത്തെ പ്രവാസിജീവിത ദുരിതങ്ങളും നൊമ്ബരങ്ങളും വിഷയമാക്കി ജല പ്രവര്ത്തകനായ റഫീഖ് വള്ളുവമ്ബ്രം രചിച്ച മാപ്പിളപ്പാട്ട് വീഡിയോ ചടങ്ങില് പ്രകാശനം ചെയ്തു. ജല ജനറല് സെക്രട്ടറി വെന്നിയൂര് ദേവന് സ്വാഗതവും സലാം കൂട്ടായി നന്ദിയും പറഞ്ഞു. ഡോ.രമേശ് മൂച്ചിക്കല്, ഡോ.റെനീല പത്മനാഭന്, എ.ലീമ എന്നിവര് പരിപാടികള് നിയന്ത്രിച്ചു. ജിസാനിലെ പ്രവാസി കലാകാരന്മാരും വിദ്യാര്ത്ഥികളും ഓണ്ലൈനില് അവതരിപ്പിച്ച വിവിധ കലാപരിപാടികള് ഓണാഘോഷ പരിപാടികള്ക്ക് മികമേകി. ഓണപ്പാട്ട് , തിരുവാതിര, സംഘനൃത്തം, നാടോടി നൃത്തം, ഗാനാലാപനം, മാപ്പിളപ്പാട്ട്, കവിതാലാപനം, നൃത്തനൃത്യങ്ങള് എന്നിവ ഹൃദ്യമായി. അബുഅരീഷ് കിംഗ് ഫഹദ് ആശുപത്രിയിലെ മലയാളി നേഴ്സുമാര് തിരുവാതിരയും ജീവനക്കാര് നാടന് പാട്ടും അവതരിപ്പിച്ചു. മൊയ്തീന് കോയ, സമീര് കൂട്ടായി, നൗഷാദ് താന്നിക്കാട് എന്നിവരുടെ നേതൃത്വത്തില് മാപ്പിളപ്പാട്ടുകള് ആലപിച്ചു. അജയന് പള്ളിനാട്കൊടുങ്ങല്ലൂര് നാടന് പാട്ട് അവതരിപ്പിച്ചു. മലയാളം മിഷന് വിദ്യാര്ത്ഥികളായ ഹൃദയ് ദേവദത്തന്, സാധിക വിജീഷ്, ഖദീജ താഹ, അലോന സൂസന് അനൂപ്, ഈഡന് തോമസ് ജോര്ജ്ജ്, അനാമിക ബിജു ചെറിയാന്, എവിലിന് ജോര്ജ്ജ്, ഗൗരി നന്ദന,സീബര്ട്ട് ഷീന്സ്, ലക്ഷ്മി നന്ദന, സ്റ്റുവര്ട്ട് ഷീന്സ്, സുമ ദീപക് കുമാര്, ദേവിക ദീപക് കുമാര് എന്നിവര് വിവിധ നൃത്തനൃത്യങ്ങള് അവതരിപ്പിച്ചു. വിഷ്ണുനാഥ് പാലക്കാട്, ഇഷ ഷാസമാന്, സ്റ്റീവ് റെക്സ്, പങ്കജാക്ഷന്, സജീവ്,സൗമ്യ, സാധിക, ജെലീനിയ, ഒലീവിയ,എന്നിവര് ഗാനങ്ങളാലപിച്ചു. ആയിഷ ജുമാന അന്വര്ഷാ, ദേവിക ദീപക് കുമാര് എന്നിവര് കവിതകള് അവതരിപ്പിച്ചു.